Instagram wat? | Li3zel oor T3gn0logi3
← 'n Ekstra lens vir jou iPhone!
So lyk dit by Google se kantore →
Onlangs het die woord 'instagram' nogal gereeld in die media en op die Internet verskyn en baie mense het vir my gevra wat dit is, daarom besluit ek toe om vandag 'n klein brokkie daaroor te skryf sodat almal weet wat presies Instagram is en wat presies dit doen.
Instagram is 'n toepassing (app) wat ontwikkel is vir die iPhone en iPod Touch en in Oktober 2010 vrygestel is. Dit is 'n gratis toepassing wat jou toelaat om iPhone-foto's bietjie te redigeer, filters op te sit en dan te deel met die wêreld van Instagram.
Mnr. Mark Zuckerberg, die grootkop agter Facebook, het verlede week op sy Facebook-blad aangekondig dié sosiale netwerk Instagram aangekoop het vir $1 miljard (R7,8miljard).
Instagram, wat in San Francisco gesetel is, spog reeds met 30 miljoen iPhone-gebruikers en is nou 'n week lank op Android-fone beskikbaar, waar dit reeds meer as 'n miljoen gebruikers gelok het.
"Ons dink die feit dat Instagram verbind is met ander dienste buite Facebook maak dit 'n belangrike deel van die ervaring," het Zuckerberg gesê.
Dit gaan nou baie interessant wees om te sien hoe Instagram nou by Facebook ingewerk gaan word en of dit maklik sal wees vir alle gebruikers om by dit in te skakel. Laai gerus Instagram af as jou selfoon dit toelaat en begin foto's neem. Dit is altyd vir my interssant hoe 'n mens goed raaksien wat jy gewoonlik nie sien nie, sodra jy rondloop en iets soek om af te neem (so het ek al my mooiste foto's geneem). Hier is 'n paar van my iPhone en Instagram foto's:
Volg my op Twitter by @li3zel
By li3zel • Posted in Facebook,Fotografie,Internet
7 comments on "Instagram wat?"
April 16, 2012 @ 2:17 nm
Dankie! Ek het nogal gewonder daaroor.
April 16, 2012 @ 3:43 nm
Interessant – dankie
April 16, 2012 @ 11:21 nm
Nice, ek het ook gewonder wat Instagram nou eintlik is. Dis great dat daar iemand in Afrikaans skryf oor al die gadgets en dinge. Dankie!
April 17, 2012 @ 4:54 vm
Dink jy Instagram gaan een of ander tyd op Windowd fone vrygestel word?
April 17, 2012 @ 8:08 vm
Dis moeilik om te raai, maar ek dink as Instagram so groot word soos Facebook, is daar 'n groot kans.